**শিরিন জাওয়াদ** (জন্ম:১০ অক্টোবর, ১৯৭১) একজন ব্রিটিশ ও বাংলাদেশী সঙ্গীতশিল্পী। তিনি ফিউসন ও লোক ধরনের গান পরিবেশন করেন। তার বাবার পৈতৃক নিবাস বাংলাদেশের চট্টগ্রাম জেলায়।

প্রাথমিক জীবন
-------------

শিরিন জাওয়াদ ১৯৭১ সালের শেষের দিকে পূর্ব লন্ডনে জন্মগ্রহণ করেন এবং সেখানেই বেড়ে উঠেন। তিনি মাত্র দুই বছর বয়সে তার বাবার সাথে গান গেয়েছিলেন। তিনি শখের বশত ছোট থেকেই বলিউডে গান গাওয়া শুরু করেন। তার বাবা তাকে সঙ্গীত শেখার জন্য উৎসাহিত করেছিলেন। তিনি তার জীবনের প্রথম পারফরমেন্স করেন স্কুলে। তার বাবা ও মায়ের কাছে ঘরের মধ্যে বাংলা লোক সঙ্গীতের অনুপ্রেরণা পান।

কর্মজীবন
--------

জাওয়াদ গায়িকা হওয়ার আগে একজন সমাজকর্মী হিসেবে সকলের কাছে বেশ পরিচিতি পান। ১৯ বছর বয়সে তিনি পাবলিক পারফরমেন্সে লোক সঙ্গীতের গান গেয়েছিলেন। তিনি যুক্তরাজ্য জুড়ে কমিউনিটি ফাংশন এবং মেলায় গান গান। ২০০২ সালে তিনি বেথেনাল গ্রিন ফেস্টিভাল এশিয়ান ট্যালেন্ট প্রতিযোগিতায় বিজয়ী হয়েছেন।

২০০৭ সালে জাওয়াদের প্রথম অ্যালবাম "পাঞ্জাবিওয়ালা" মুক্তি পায়, যা হাবিব ওয়াহিদের সঙ্গীতায়নে করা হয়। তিনি তার প্রথম অ্যালবামের গানগুলোকে তার মৃত মায়ের নামে উৎসর্গ করেন। লেজার ভিশনের সঙ্গীতায়নে ২০০৯ সালে তার দ্বিতীয় অ্যালবাম "মাতোয়ালি" মুক্তি পায়। এই অ্যালবামের গানগুলো তিনি বাংলাদেশের বিভিন্ন অঞ্চল থেকে সংগ্রহ করেন। এরপর আবারও লেজার ভিশনের সঙ্গীতায়নে তার তৃতীয় অ্যালবাম "রঙ্গিলা" মুক্তি পায়। যাতে হাবিব ওয়াহিদ, বাপ্পা মজুমদার, ফুয়াদ, হৃদয় খান, রুমেল, রুম্মান, রাফা এবং রায়হান সমন্বিতভাবে কাজ করেন।

তিনি নিয়মিত বাংলাদেশ, ইংল্যান্ড, আমেরিকা, ডেনমার্ক, ইতালি ও স্পেনসহ বিশ্বের বিভিন্ন দেশে গানের অনুষ্ঠান করে থাকেন। ২০১৫ সালের আগস্ট মাসে বার্মিংহামের বারক্লাইকার্ডের অ্যারিনাতে সঙ্গীতানুষ্ঠান করেন।

শিরিনের গাওয়া গানের প্রধান আকর্ষণীয় বিষয় হলো এশীয় লোক ও আধ্যাত্মিক সঙ্গীত।

ডিস্কোগ্রাফি
------------

### একক

| বছর | একক | তালিকায় অবস্থান | অ্যালবাম |
| --- | --- | --- | --- |
|  |
| ২০১২ | "দিল হারা" |  | *মাতোয়ালি* |
| ২০১৪ | "হোয়াটস বেটার দ্যান লাভ" |  |  |
|

### অ্যালবামসমূহ

| শিরোনাম | অ্যালবামের বিবরণ | তালিকায় অবস্থান | সনদপত্র |
| --- | --- | --- | --- |
|  |
| *পাঞ্জাবীওয়ালা* | * উন্মোচিত: ২০০৭
* ধরন: সিডি
 |  |
| *মাতোয়ালি* | * উন্মোচিত: ২০০৯
* লেভেল: লেজার ভিশন
* ধরন: সিডি ও ডিজিটাল ডাউনলোড
* সঙ্গীতায়নে হাবিব ওয়াহিদ
 |  |
| *রঙ্গিলা* | * উন্মোচিত: ৯ এপ্রিল ২০১৩
* লেভেল: লেজার ভিশন
* ধরন: সিডি ও ডিজিটাল ডাউনলোড
 |  |
| *গানওয়ালা* | * উন্মোচিত: ১১ জানু ২০১৭
* লেভেল: সিডি চয়েজ
* ধরন: সিডি ও ডিজিটাল ডাউনলোড
 |  |

তথ্যসূত্র
---------

1. ↑  "শিরিন জাওয়াদ"। কালচারাল কো-অপারেশন। ২০১৫-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।
2. ↑  "শিরিন ইন বার্মিংহাম মেগা কনসার্ট"। ২০১৫-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।
3. ↑  "শিরিন ইন বার্মিংহাম মেগা কনসার্ট"। ২০১৫-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।
4. ↑  "গানের প্রবাসীরা"। সংগ্রহের তারিখ ২৬ মে ২০২০।
5. ↑  "শিরিন জাওয়াদ (২০১৩) বাংলা লোক সঙ্গীত অ্যালবাম ফ্রি ডাউনলোড"। বিডি মিউজিক ক্যাফে। ২০১৫-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।
6. ↑  "শিরিনের তৃতীয় অ্যালবাম উন্মোচিত"। ঢাকামিরর। ২০১৫-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-১০-০১।
7. ↑  "Dipps Bhamrah re-mixes a Bangladeshi track by Shireen Jawad"। বিবিসি এশিয়ান নেটওয়ার্ক। ২০১৩-১২-১৭ তারিখে মূল থেকে আর্কাইভ করা। সংগ্রহের তারিখ ২০০৯-০৩-০১।

বহিঃসংযোগ
---------

* আইটিউন্সে শিরিন জাওয়াদ
* আইটিউন্সে শিরিন